Prentútgáfa Stundarinnar kemur næst út þann 7. febrúar . Þessi grein er meira en mánaðargömul . Ekkert keypt nýtt úr búð Íslenska gistiheimilið Kex Hostel í Reykjavík hefur notið gífurlegra vinsælda allt frá opnun árið 2011 . Í þessum mánuði opnaði nýtt Kex Hostel dyr sínar í borginni Portland í Oregon á vesturströnd Bandaríkjanna . Hönnuðurinn á bak við það er Hálfdán Pedersen sem einnig hannaði íslenska Kex , en hann leitast við að nota nær eingöngu endurnýtt og endurunnin efni . Hálfdán Pedersen hefur verið með annan fótinn í Portland undanfarin sex ár að vinna þar að opnun Kex Hostel . Portland er stærsta borg Oregon-ríkis og er staðsett við árnar Columbia og Willamette undir hinu snævi þakta Mount Hood-fjalli . Hún er talin vera hin nýja „ hipp og kúl “ borg Vesturstrandarinnar og er þekktust fyrir hrífandi almenningsgarða , fallegar brýr og mikinn fjölda af kaffihúsum og brugghúsum . En hvernig kom það til að Kex Hostel er opnað í Portland ? „ Það er í grunninn ekki nokkrum öðrum að þakka en Kristni Vilbergssyni , einum stofnenda Kex Hostel á Íslandi og aðalforsprakka að Kex Hostel opnar dyr sínar í Portland , “ útskýrir Hálfdán . „ Eftir að Kex Hostel var opnað í Reykjavík flutti hann tímabundið til Vancouver í British Columbia og kynntist Portland á ferðum sínum um Pacific North West . Hann féll fyrir borginni og kynntist þar góðu fólki og fór fljótlega að kynna hugmyndina og þreifa á ...